Never Back Down

Never Back Down er et amerikansk actiondrama fra 2008. Filmen er regissert av Jeff Wadlow, skrevet av Chris Hauty, og har Sean Faris, Amber Heard, Cam Gigandet og Djimon Hounsou i hovedrollene.

 Handling 
Jake Tyler (Sean Faris) er en tenåring som nettopp har mistet faren i en bilulykke, og som nå flytter fra hjembyen til Orlando i Florida, hvor han, moren Margot (Leslie Hope) og lillebroren Charlie (Wyatt Smith) skal bo, siden Charlie har fått et tennisstipend på en god skole i byen. Jake, som har et naturtalent i nærkampsport, blir umiddelbart innviet i en MMA-gruppe på sin skole, der den arrogante og selvgode Ryan McCarthy (Cam Gigandet) er den store stjernen.

De to blir imidlertid bitre fiender da Jake får en god tone med Ryans kjæreste Baja Miller (Amber Heard), og Ryan gjør skam på Jake i en nærkamp foran halve skolen. Jake bestemmer seg umiddelbart for å kjempe tilbake, til tross for sin mors store protester, og går i trening hos MMA-mesteren Jean Roqua (Djimon Hounsou) i hans klubblokaler for å gjøre seg klar til den uavhengige, men prestisjetunge MMA-turneringen Beatdown, der også Ryan skal stille opp.

 Rolleliste 
 Sean Faris i rollen som Jake Tyler
 Amber Heard i rollen som Baja Miller
 Cam Gigandet i rollen som Ryan McCarthy
 Evan Peters i rollen som Max Cooperman
 Leslie Hope i rollen som Margot Tyler
 Djimon Hounsou i rollen som Jean Roqua
 Wyatt Smith i rollen som Charlie Tyler
 Affion Crockett i rollen som Beatdown DJ
 Neil Brown jr. i rollen som Aaron
 Lauren Leech i rollen som Jenny
 Tilky Jones i rollen som Eric
 Steven Crowley i rollen som Ben
 Tom Nowicki i rollen som Mr. Lloyd
 Chele André i rollen som Max's Girl

 Eksterne lenker 


Kategori:Filmer fra 2008
Kategori:Actiondrama fra USA
Kategori:Ungdomsfilmer fra USA
Kategori:Kampsportfilmer fra USA
Kategori:Engelskspråklige filmer